कन्टिलेन्टल ट्रेडिङ इन्टरप्राइजेस प्रालि कोमात्सु हेभी इक्वीपमेन्टको लागि नेपालको आधिकारिक राष्ट्रिय वितरकले मोटर ग्रेडर जिडी पाँच सय ३५ दशमलव पाँचको बिक्री सुरुवातको घोषणा गरेको छ । ग्रेडर जिडी पाँच सय ३५ दशमलवमा एक सय सात ई वानको इन्जिन रहेको छ भने यसको तीन सय ७१ मिटर ब्लेडले दुई हजार आरपीएम मा १५ सय चार हर्ष पावर उत्पन्न गर्छ । कम्पनीको अनुसार, यो मेसिनसँगै टर्बो चार्जर एअर–टु–एअर आफ्टर–कुल्ड इन्जिन हुने भएकोले उच्च गतिशीलता प्रदान गर्नुका साथै तेल खपत पनि कम हुन्छ । यो मेसिनको कमन रेल इन्जेक्सन सिस्टमले गतिलो थ्रोटल नियन्त्रण गर्छ जसले उच्च हर्षपावरको साथ उच्च वर्क स्पिड दिन्छ । यसको दुईवटा ‘पि’ र ‘ई’ मोडले इन्जिनको आउटपुटलाई अनुकुलित बनाउँछ र तेल खपत कम गराउँछ । सुपरियर ट्रान्समिसन अटो मोडको संयोजनसहित (टर्क कन्भर्टर ड्राइभ) र म्यानुअल मोड (डाइरेक्ट ड्राइभ) यो वर्गको अद्वितीय विशेषता हुन् जसले इन्जिन राखिएको स्थानलाई सुरक्षित गर्दछ ।
बिक्री शुभारम्भ कार्यक्रमलाई कन्टिनेन्टल ग्रुपका अध्यक्ष सुरिद घिमिरे र कोमात्सु इन्डिया प्रालिका सहअध्यक्ष काजुमा नाकानिशीले संयुक्तरुपमा गरेका थिए । यो मेसिनलाई कोमट्रयाक्स सिस्टममा बनाइएको छ जसले ग्राहकको इक्वीपमेन्ट व्यवस्थापनमा मद्दत गर्दछ र तेलमा लाग्ने लागतलाई घटाउँदछ । कम्पनीका अनुसार कोमट्रयाक्स टर्मिनलले मेसिनको लोकेसन, कामको रेकर्ड, मेसिनको कन्डिसन आदि जानकारी दिन्छ जुन ताररहित कम्युनिकेसनले काम गर्दछ । ग्राहकहरुले अनलाइन माध्यमबाट पनि कोमट्रयाक्सको डाटा हेर्न सक्दछन् । नेपालमा २०औं वर्षदेखि ‘कोमात्सु’ हेभी इक्वीपमेन्टको क्षेत्रमा अग्रणीरुपमा उभिएको छ । कोमात्सु प्रोडक्टको प्राविधिक सपोर्ट ग्राहकहरुको सेवा पुग्नेगरी डिजाइन गरिएको छ । आफ्ना ग्राहकहरुलाई कसरी मेन्टिनेन्स र सपोर्ट गर्ने भनेर कोमात्सु डिष्ट्रिब्युटरले विभिन्न प्रभावशाली सेवाहरुको अफर गरेको छ । देशको विभिन्न भागमा बिक्रीपश्चात्को सेवा प्रदायक सेन्टरहरु भएकोले कोमात्सु मेसिनको नेपालमा सबैभन्दा कम डाउन टाइम भएको मानिन्छ । (आर्थिक दैनिकबाट)